Rikunarita-ORG/Wikinium huggingface dataset:
# Surry County, Noord-Carolina

**Surry County, Noord-CarolinaSurry County, Noord-Carolina** is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
# Tamil

*Hierdie artikel handel oor die taal. Vir die etniese groep, sien Tamils.*

| Tamil தமிழ் *Tamiḻ*  |
| --- |
| Uitspraak: | [t̪ɐmɨɻ] |
| Gepraat in: |  Indië  Maleisië  Mauritius  Réunion  Singapoer  Sri Lanka  Suid-Afrika  |
| Gebied: | Suid-Asië |
| Totale sprekers: | 69 miljoen (moedertaal) 8 miljoen (tweede taal) |
| Taalfamilie: | Drawidies  Suid-Drawidies   Tamil–Kannada    Tamil–Kodagu     Tamil–Malayalam      Tamil       **Tamil**  |
| Skrifstelsel: | Tamil-skrif  |
| Amptelike status |
| Amptelike taal in: |  Indië
* Puducherry
* Tamil Nadu

 Singapoer  Sri Lanka |
| Gereguleer deur: | *geen* |
| Taalkodes |
| ISO 639-1: | `ta` |
| ISO 639-2: | `tam` |
| ISO 639-3: | `tam`  |
|  |
|

Die woord "Tamil" in Tamil-skrif
**Tamil** (தமிழ், *Tamiḻ*, [t̪ɐmɨɻ], ) is 'n Drawidiese taal wat deur sowat 70 miljoen mense in Suidoos-Indië, Maleisië, Mauritius, Réunion, Singapoer en Sri Lanka gepraat word. Tamil is een van die amptelike tale van Indië naas Engels en Hindi en van die Indiese deelstate en gebiede Tamil Nadu en Puducherry, van Singapoer saam met Chinees, Engels en Maleis en van Sri Lanka saam met Singalees. Tamil is nou verwant aan Malayalam en word in die Tamil-skrif geskryf, 'n Brahmi-skrif uit die Indiese skriffamilie.

## Sien ook

* Tamil Wikipedia

## Verwysings

## Eksterne skakels

* Wikimedia Commons het meer media in die kategorie Tamil.

* Wikiwoordeboek het 'n inskrywing vir Tamil.
* (en)  "Tamil language". Encyclopædia Britannica. Besoek op 7 Julie 2024.
# The Times of India

The Times of India (**TOI**) is 'n Indiese Engelstalige dagblad wat deur The Times Group besit word. Dit is volgens sirkulasie die derde grootste koerant in Indië en die grootste Engelstalige dagblad ter wêreld. Dit is die oudste Engelse dagblad in Indië wat steeds in sirkulasie is, met die eerste uitgawe wat in 1838 gedruk is. Dit is ook die tweede grootste Indiese koerant wat steeds in sirkulasie is, na die *Bombay Samachar*. Teen die begin van die 20ste eeu beskryf Lord Curzon, die Onderkoning van Indië, *The Times of India* as "die voorste koerant in Asië". In 1991 benoem die BBC *The Times of India* as een van die wêreld se ses beste koerante.

## Verwysings

## Eksterne skakels

* Amptelike webwerf
# Rotten Tomatoes

Rotten Tomatoes|  |
| Tipe webwerf | Rolprentresensies en -nuus |
| URL | rottentomatoes.com |
| Kommersieel | Ja |
| Registrasie | Opsioneel |
| Van stapel gestuur | 12 Augustus 1998 (1998-08-12) |

**Rotten Tomatoes** is ’n webtuiste wat in 1998 begin is en gewy word aan rolprentresensies en -nuus. Televisie word ook nou gedek. Die naam is afgelei van die ou gebruik dat gehore vrot tamaties gegooi het wanneer hulle nie van ’n verhoogoptrede gehou het nie. Die maatskappy is deur Senh Duong gestig en word sedert Januarie 2010 besit deur Flixster, wat op sy beurt in 2011 deur Warner Bros. oorgeneem is.

## Beskrywing

Rotten Tomatoes is een van die topduisend webtuistes wêreldwyd (sowat 550ste). Unieke besoekers aan is sowat 26 miljoen, volgens Quantcast.

Die personeel van Rotten Tomatoes versamel eers aanlyn resensies van skrywers wat gesertifiseerde lede van verskeie skrywersgildes of resensente-organisasies is. Om as ’n resensent aanvaar te word, moet die persoon se oorspronklike resensies ’n sekere getal "likes" van gebruikers kry. Dié wat as "topresensente" geklassifiseer word, skryf gewoonlik vir groot koerante. Die personeel besluit of ’n resensie positief is ("vars", aangedui deur ’n klein ikoon van ’n rooi tamatie) of negatief ("vrot", aangedui deur ’n klein ikoon van ’n groen tamatie wat spat).

| Ikoon | Telling | Beskrywing |
| --- | --- | --- |
|  | 75-100% | **As vars gesertifiseer**. Prente wat deur minstens 40 resensente geresenseer is (insluitende 5 topresensente) kry dié ikoon. Hulle verloor die ikoon as hul telling onder 70% daal. |
|  | 60-74% | **Vars**. Die uitsondering, "60–<74%", is wanneer ’n prent deur minstens 40 resensente beoordeel is (insluitende 5 topresensente). |
|  | 0-59% | **Vrot**. Prente met so ’n telling kry dié ikoon. |

Die webtuiste hou telling van al die resensies vir elke rolprent en die persentasie positiewe resensies word bereken. (Groot prente wat kort tevore uitgereik is, kan tot 300 resensies kry.) As die positiewe resensies 60% or meer uitmaak, word die prent as "vars" beskou omdat die meeste resensente daarvan hou. As die positiewe resensies minder as 60% is, word die prent as "vrot" beskou.

Topresensente soos Roger Ebert, Desson Thomson, Stephen Hunter, Owen Gleiberman, Lisa Schwarzbaum, Peter Travers en Michael Phillips word in ’n aparte lys aangedui en hul resensies word apart bereken. Hul opinies word ook in die algemene telling ingesluit.

## Verwysings
# Gekoördineerde Universele Tyd

|  |
| --- |
| Toe hierdie bladsy gelaai het, was dit **2026-06-20T13:19** UTC |
| (W3C Datum- en Tydformate) |

Die tydbal by Greenwich is op Burgerlike Tyd ingestel.
**Gekoördineerde Universele Tyd** of **Universal Time Coordinated, UTC**, dikwels ook **Burgerlike Tyd** genoem, is die huidige tydstandaard of wêreldtyd. Die Gekoördineerde Universele Tyd het reeds in 1926 die vroeër gebruiklike Middelbare Greenwichtyd (MGT) vervang (wat volgens astronomiese beginsels gewerk het) en is 'n kombinasie van die Internasionale Atomiese Tyd (TAI) en die Universele Tyd (UT). Volgens 'n internasionale konvensie word tydsones as 'n positiewe of negatiewe afwyking van UTC aangedui. Die Suid-Afrikaanse Standaardtyd (SAST) word dus as UTC+2 aangedui.

By toepassings op globale vlak (byvoorbeeld die internet) word tydstippe gereeld in UTC en op 'n universele manier genoteer, o.a. met die behulp van 'n 24 uur notasie, sonder punte, nm/vm ens. Die notasie 1315 UTC beteken dus kwart-oor-een die middag, volgens die standaardkonvensie (op die nul-meridiaan).

In die militêre sfeer en in die burgerlike lugvaart word soms ook die afkorting "Z" of "Zulu" gebruik soos in "1320z". Die "Z" verwys na die *zero meridian* of nulmeridiaan.

UTC is die standaardverwysing vir die volgende tydsbepalings:

* in die lugvaart en seevaart,
* in die sinoptiese weerkunde,
* vir algemene wetenskaplike doeleindes (behalwe vir spesifieke tydsbepalings),
* vir internasionale projekte wat oor 'n aantal tydsones strek,
* vir amateurradio,
* op die Internasionale Ruimtestasie (ISS),
* in Antarktika,
* op talle internasionale Internet-portale,
* in vonkposse.

## Benaming

| Oorsprong | Afgekort | In woorde |
| --- | --- | --- |
| Engels | UTC | Coordinated Universal Time |
| Frans | UTC | Temps Universel Coordonné |
| ooreengekom | UTC | nie-amptelike in Engelse: "Universal Time, Coordinated" |

Die Gekoördineerde Wêreldtyd word internasionaal afgekort as **UTC**. Aanvanklik is die term GMT vervang deur die meer neutrale benaming UT ("Universal Time" of Universele Tyd). Aangesien die UT op die meridiaan-deurgange van sterre baseer en sodoende die aarde se vertragende omwenteling volg, is dit – wat die tydsbepaling van sekondes aangaan – nie geskik vir die wêreldwye koördinasie van presiese instrumente en tegnologieë soos byvoorbeeld GPS nie.

Die nuwe tydstelsel, wat vervolgens ingevoer is, voeg reëlmatig skrikkelsekondes by om vir die aarde se vertragende omwenteling te kompenseer. Hierdie nuwe gekoördineerde wêreldtyd het die benaming UTC gekry. Vir die internasionale benaming en afkorting is 'n kompromie getref wat sowel die Engelse (*Coordinated Universal Time = CUT*) as die Franse afkorting (*Temps universel coordonné = TUC*) in ag neem.
# Hyderabad, Indië

| **Hyderabad** హైదరాబాదు حیدر آباد
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Indië |
|  **Deelstaat** | Andhra Pradesh |
|  **Koördinate** | ﻿ / ﻿ |
|  **Stigting** | 1590 |
|  **Oppervlakte:** |   |
|  - Totaal | 621,48 vk km |
|  **Hoogte bo seevlak** | 536 m |
|  **Bevolking:** |   |
|  - Totaal (2010) | 4 068 611 |
|  - Bevolkingsdigtheid | 5 852,9/vk km |
|  - Metropolitaanse gebied | 6 383 850 |
|  **Tydsone** | UTC +5:30 |
|  **Burgemeester** | Banda Kartika Reddy |
|  **Amptelike webwerf** | *ghmc.gov.in* |

**Hyderabad** (Telugu: హైదరాబాద్, *Haidarābād*, [ˈɦaɪ̯dəɾaːbaːd], ; Oerdoe: حیدر آباد, *Haidarābād*, [ˈɦɛːd(ə)ɾɑːbaːd]) is 'n groot stad aan die oewer van die Musirivier en die hoofstad van die Indiese deelstaat Andhra Pradesh. Die stad lê in die suide van die land en is 'n sentrum van die Islamgeloof in Indië. Hyderabad het 'n bevolking van 4 068 611 en is die sesde grootse stad in Indië.

## Sport

Hyderabad beskik met die Lal Bahadur Shastri-stadion en die Rajiv Gandhi Internasionale Krieketstadion twee toetskrieketstadions. Beide die Indiese nasionale krieketspan en die Indiese nasionale vrouekrieketspan speel van hulle tuiswedstryde in die stad. Op die Lal Bahadur Shastri-stadion is onder andere wedstryde tydens die vrouekrieketwêreldbekertoernooie in 1978 en 1997, die krieketwêreldbekertoernooie in 1987 en 1996 beslis en op die Rajiv Gandhi Internasionale Krieketstadion is wedstryde tydens die Krieketwêreldbeker 2023 aangebied.

## Eksterne skakels

* Wikimedia Commons het meer media in die kategorie Hyderabad.
* (en)  Toerisme-inligting oor Hyderabad op Wikivoyage
* (en)  (te)  Amptelike webwerf
* (en)  "Hyderabad". Encyclopædia Britannica. Besoek op 28 Junie 2023.
# Telugu

| Telugu తెలుగు *telugu*  |
| --- |
| Uitspraak: | [t̪el̪uɡu] |
| Gepraat in: |  Indië  Suid-Afrika  |
| Gebied: | Suid-Asië |
| Totale sprekers: | 75 miljoen (moedertaal) 5 miljoen (tweede taal) |
| Taalfamilie: | Drawidies  Suid   Suid-Sentraal    Telugu-tale     **Telugu**  |
| Skrifstelsel: | Telugu-skrif  |
| Amptelike status |
| Amptelike taal in: |  Indië
* Andhra Pradesh
 |
| Gereguleer deur: | *geen* |
| Taalbedreigingstatus |
|
**UitgesterfEX**Uitgestorwe taal**BedreigCR**Krities bedreigde
**SE**Erg bedreigde
**DE**Bedreigde
**VU**Kwesbare
**VeiligNE**Nie bedreig nie
Dit is **nie 'n bedreigde** taal volgens die UNESCO-wêreldatlas van bedreigde tale.

 |
| Taalkodes |
| ISO 639-1: | `te` |
| ISO 639-2: | `tel` |
| ISO 639-3: | `tel`  |
|  |
|

Die woord "telugu" in Telugu-skrif
**Telugu** (తెలుగు, *telugu*, [t̪el̪uɡu]) is 'n Drawidiese taal wat deur sowat 75 miljoen mense in Suidoos-Indië gepraat word. Telugu is een van die amptelike tale van Indië naas Engels en Hindi en van die Indiese deelstaat Andhra Pradesh. Telugu word in die Telugu-skrif geskryf, 'n Brahmi-skrif uit die Indiese skriffamilie.

## Sien ook

* Telugu Wikipedia

## Verwysings

## Eksterne skakels

* Wikimedia Commons het meer media in die kategorie Telugu.
* (en)  "Telugu language". Encyclopædia Britannica. Besoek op 25 Augustus 2018.
# Chennai

| **Chennai** சென்னை
 |
| --- |
| **Kaart** | **Wapen** |
|  |
|  |
|  |
| **Distrikte** |
|  |
|  |
|  **Land** |  Indië |
|  **Deelstaat** | Tamil Nadu |
|  **Koördinate** | ﻿ / ﻿ |
|  **Stigting** | 1ste eeu |
|  **Oppervlakte:** |   |
|  - Totaal | 174 vk km |
|  **Hoogte bo seevlak** | 6 m |
|  **Bevolking:** |   |
|  - Totaal (2022) | 12 395 000 |
|  - Bevolkingsdigtheid | 29 231/vk km |
|  - Metropolitaanse gebied | 8 653 521 |
|  **Tydsone** | UTC+05:30 |
|  **Burgemeester** | M. Subramaniam |
|  **Lughawe** | Chennai Internas. Lughawe |
|  **Amptelike webwerf** | *chennaicorporation.gov.in* |

**Chennai** (voorheen: *Madras*, Tamil: சென்னை) is die hoofstad van die Indiese deelstaat Tamil Nadu en is met 'n bevolking van 4 216 268 die sesde grootste stad in Indië. Chennai lê aan die ooskus van Indië aan die Indiese Oseaan.

Chennai in 1890
Chennai is die hoofkwartier van die Amateur Radio Society of India.

## Sport

Chennai beskik met die M. A. Chidambaram-stadion oor 'n toetskrieketstadion. In die stad speel beide die Indiese nasionale krieketspan en die Indiese nasionale vrouekrieketspan van hulle tuiswedstryde. Op die M. A. Chidambaram-stadion is onder andere wedstryde tydens die Vrouekrieketwêreldbeker 1997, die krieketwêreldbekertoernooie in 1987, 1996, 2011 en 2023, asook beide die T20I-vrouewêreldbeker 2016 en die T20I-wêreldbeker 2026 aangebied.

## Eksterne skakels

* Wikimedia Commons het meer media in die kategorie Chennai.
* (en)  Toerisme-inligting oor Chennai op Wikivoyage
* (en)  (ta)  Amptelike webwerf
* (en)  "Chennai". Encyclopædia Britannica. Besoek op 28 Junie 2023.
# Bollywood

**Bollywood** is die bynaam van die Hindi filmbedryf in Mumbai, Indië.

## Herkoms

Die naam *Bollywood* is 'n samevoeging van *Bombay* en *Hollywood* (Bombay is die vorige naam vir Mumbai tot 1996). Dit is, gemeet aan die aantal vervaardigde films, die grootste filmbedryf ter wêreld. Mense kom van oor die hele wêreld om as akteurs by Bollywood te werk.

## Films

Bollywood se rolprente word meestal in die Hindi-taal vrygestel, hoewel Engelse onderskrifte gewoonlik verskaf word. Die rolprente is oor die algemeen lewendig, tydloos en musikaal van aard. Die vertel van stories, liefdesverhale en onrus is algemene temas. Die rolprente is nie net gewild in Indië nie, maar geniet ook 'n sekere mate van internasionale aansien.

## Bekende akteurs

* John Abraham
* Abhishek Bachchan
* Amitabh Bachchan
* Mithun Chakravorty
* Uday Chopra
* Sunny Deol
* Ritesh Desmukh
* Ajay Devgan
* Sanjay Dutt
* Govinda
* Ranveer Singh
* Vikram Kennedy

* Aamir Khan
* Fardeen Khan
* Saif ali Khan
* Salman Khan
* Shah Rukh Khan
* Zayed Khan
* Akshay Khanna
* Shahid Kapoor
* Tushar Kapoor
* Amol Gupte
* Akshay Kumar
* Ali Zafar

* Dino Morea
* Vivek Oberoi
* Ranir Kapoor
* Arjun Rampal
* Hrithik Roshan
* Sunil Shetty
* Aftab Shivdasani
* Arshad Warsi
* Imran Khan
* Manoj Bajpai

## Bekende aktrises

* Amrita Arora
* Vidya Balan
* Bipasha Basu
* Sonali Bendre
* Priyanka Chopra
* Mahima Chowdhry
* Kajol Devgan
* Neha Dhupia

* Madhuri Dixit
* Lara Dutta
* Kareena Kapoor Khan
* Karisma Kapoor Khan
* Manisha Koirala
* Dia Mirza
* Rani Mukerji

* Aishwarya Rai
* Rekha
* Sushmita Sen
* Shilpa Shetty
* Raveena Tandon
* Preity Zinta
* Amrita Rao

## Bekende sangers

* Sunidi Chauhan
* Shreya Goshal
* Kay Kay
* Bappi Lahiri

* Udit Narayan
* Sonu Nigam
* Himesh Reshammiya
* Kumar Sanu

* Shaan (Shantanu Mukherjee)
* Alka Yagnik
# Delhi

| **Delhi** दिल्ली
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Indië |
|  **Uniegebied** | Nasionale Hoofstadgebied |
|  **Koördinate** | ﻿ / ﻿ |
|  **Stigting** | 1200 v.C. |
|  **Oppervlakte:** |   |
|  - Totaal | 1 484 vk km |
|  **Hoogte bo seevlak** | 200–250 m |
|  **Bevolking:** |   |
|  - Totaal (2011) | 16 787 941 |
|  - Bevolkingsdigtheid | 11 312/vk km |
|  - Metropolitaanse gebied | 28 514 000 |
|  **Tydsone** | UTC+05:30 (IST) |
|  **Burgemeester** | Vinai Kumar Saxena |
|  **Amptelike webwerf** | *delhi.gov.in* |

Kaart van Delhi se distrikte
**Delhi** (Hindi: दिल्ली, *dillī*, [ˈdɪlːiː]; Punjabi: *dillī*, [ˈdɪlːiː]; Oerdoe: *dêhlī*, [ˈdeɦliː]), amptelik die **Nasionale Hoofstadgebied Delhi** (*Rāṣṭrīya Rājadhānī Kṣētra Dillī*) is 'n stad en uniegebied in Indië wat die amptelike hoofstad Nieu-Delhi insluit. Dit is met 'n bevolking van 16 787 941 in 2011 die tweede grootste stad in Indië ná Mumbai en is geleë in die noorde van die land langs die Yamunarivier. Met 'n metropolitaanse bevolking van meer as 28 miljoen is dit die naasgrootste metropolitaanse gebied wêreldwyd ná Tokio.

## Sport

In 2010 het Delhi die 19de Statebondspele aangebied.

Delhi beskik met die Feroz Shah Kotla-stadion oor 'n toetskrieketstadion. Beide die Indiese nasionale krieketspan en die Indiese nasionale vrouekrieketspan speel van hulle tuiswedstryde in die stad. Delhi het onder andere wedstryde tydens die Vrouekrieketwêreldbeker 1997, die krieketwêreldbekertoernooie in 1987, 1996, 2011 en 2023, asook beide die T20I-wêreldbeker 2016 en die T20I-wêreldbeker 2026, aangebied.

## Besienswaardighede

* Die Lotustempel is een van die bekendste bakens van Delhi en een van die agt vastelandse Baha’i-tempel.

## Verwysings

## Eksterne skakels

* Wikimedia Commons het meer media in die kategorie Delhi.
* (en)  Amptelike webwerf
* (en)  "Delhi". Encyclopædia Britannica. Besoek op 21 Maart 2024.